# Homogeneïtat

L'homogeneïtat és la qualitat o estat de ser homogeni, és a dir, de la mateixa o similar naturalesa, o també que té una estructura uniforme. De vegades l'homogeneïtat es troba en la natura i de vegades és provocada per interessos humans.

## Significats

El terme procedeix de dos termes grecs: ὀμός (omos, «igual, semblant») i γενoς (genos, «llinatge, gènere, naixement, origen»). L'homogeneïtat té significats en diversos camps:
* En electrònica. Significa que un camp elèctric és uniforme, això vol dir que té la mateixa tensió i la mateixa direcció en cada punt del camp, i que tots els punts experimenten les mateixes condicions físiques.
* En física:
** Un material construït amb components diferents pot ser descrit com efectivament homogeni quan interacciona amb un camp de radiació directe (llum, freqüències de microones, etc.)
** Però en física, homogeni normalment significa que es descriu un material o sistema que té les mateixes propietats a cada punt de l'espai; en altres paraules, uniforme sense irregularitats.
** També en física, la paraula homogeni descriu una substància o un objecte les propietats del qual no varien amb la posició. Per exemple, un objecte de densitat uniforme de vegades es descriu com homogeni.
* Una altra ús de la paraula homogeni és per descriure una substància que és de composició uniforme.
* En matemàtica, l'homogeneïtat té la connotació d'invariància.

## Homogeneïtzació de líquids

De vegades, a la indústria hi ha productes que se sotmeten a processos d'homogeneïtzació per tal de barrejar líquids de diferent densitat, és a dir, que entre si no són miscibles. Per aconseguir-ho el líquid més dens (en el cas de la llet és la nata) es trenquen les seves molècules en altres més petites de manera que els dos components semblen homogenis i es poden barrejar formant una sola substància homogènia en forma d'emulsió.
En el cas de la llet el mètode generalment consisteix a introduir llet sencera, tal com arriba de les granges, forçant-la a passar, aplicant altes pressions, per uns foradets que la deriven a un recipient on arriba ja homogeneïtzada. Un altre mètode emprat és fent servir: extrusors, mecanismes de molturació o batedores per l'obtenció de col·loides. L'homogeneïtzació de la llet és un pas essencial en la indústria dels derivats làctics per a evitar diversos nivells de concentració del greix i de sabor dins d'un mateix producte.

## Altres aplicacions

L'homogeneïtzació s'aplica a la fabricació de refrescs, com ara els fets amb cola. La mescla dels seus components se sotmet a una intensa homogeneïtzació, de fins a 35.000 pascals, i així els components no tornen a separar-se durant el període d'emmagatzematge o distribució.
També és emprat en farmacèutica i en cosmètica per aconseguir la uniformitat de les seves propietats.

## Referències

* ↑ Homogeneity. Merriam-webster.com
* ↑ Homogeneous. Merriam-webster.com
* ↑ Rennie, Richard. "homogeneous (physics)." The Facts On File Dictionary of Atomic and Nuclear Physics. Facts On File, Inc., 2003. Science Online. Facts On File, Inc. Richard homogeneous
* ↑ Tanton, James. "homogeneous." Encyclopedia of Mathematics. New York: Facts On File, Inc., 2005. Science Online. Facts On File, Inc. James. homogeneous.
* ↑ «Kristi Lew, "homogenous"». A: Science Online. Database. Facts On File, Inc., 2008, p. 1 [Consulta: 31 desembre 2009]. accessdate: 2009-12-31
* ↑ David J McClements, p. 77
* ↑ David J McClements, p. 172
* ↑ David B. Troy, ed. Remington : "The science and practice of pharmacy" (21ª ed.), 2005, Philadelphia, PA: Lippincott, Williams & Wilkins. p. 764. ISBN 9780781746731
* ↑ André O. Barel, Marc Paye, Howard I. Maibach, "Handbook of Cosmetic Science and Technology",2001, Hoboken: Informa Healthcare, p. 663, ISBN 9780824741396

## Bibliografia

* Landau - Lifschitz: "Theoretical Physics - I. Mechanics", Capítol I
* David J McClements: "Lipid-Based Emulsions and Emulsifiers", 2008, en Casimir C.Akoh; David D.Min, "Food Lipids: Chemistry, Nutrition, and Biotechnology", ed. Food Science and Technology (3ª ed.). Boca Raton, FL: CRC, ISBN 978-1420046649